୨.୨%କୁ ଖସିଲା ଶିଳ୍ପ ଅଭିବୃଦ୍ଧି\nନୂଆଦିଲ୍ଲୀ,୧୨-୧୨(ପି.ଟି.) ମାନୁଫାକ୍ଚରିଂ ଏବଂ ମାଇନିଂ କ୍ଷେତ୍ରର ଦୁର୍ବଳ ପ୍ରଦର୍ଶନ ଯ\n୨.୨%କୁ ଖସିଲା ଶିଳ୍ପ ଅଭିବୃଦ୍ଧି\t December 12th, 00:00 AM December 12th, 00:00 AM\nନୂଆଦିଲ୍ଲୀ,୧୨-୧୨(ପି.ଟି.) ମାନୁଫାକ୍ଚରିଂ ଏବଂ ମାଇନିଂ କ୍ଷେତ୍ରର ଦୁର୍ବଳ ପ୍ରଦର୍ଶନ ଯୋଗୁ ଚଳିତ କ୍ୟାଲେଣ୍ଡର ବର୍ଷର ଅକ୍ଟୋବର ମାସରେ ଦେଶର ଶିଳ୍ପ ଅଭିବୃଦ୍ଧି ୨.୨%କୁ ଖସିଆସିଛି। ଏହା ୩ ମାସର ସର୍ବନିମ୍ନ ସ୍ତର। କେନ୍ଦ୍ରୀୟ ପରିସଂଖ୍ୟାନ କାର୍ଯ୍ୟାଳୟ(ସିଏସ୍ଓ) ପ୍ରଦତ୍ତ ତଥ୍ୟରୁ ଏହା ଜଣାଯାଇଛି। ୨୦୧୬ ଅକ୍ଟୋବରରେ ଦେଶର ଶିଳ୍ପ ଉତ୍ପାଦନରେ ୪.୨% ଅଭିବୃଦ୍ଧି ଘଟିଥିଲା। ତେବେ ଚଳିତ ଆର୍ଥିକବର୍ଷର ଏପ୍ରିଲରୁ ଅକ୍ଟୋବର ମଧ୍ୟରେ ଶିଳ୍ପ ଅଭିବୃଦ୍ଧି ମାତ୍ର ୨.୫% ରହିଥିବା ସିଏସ୍ଓ ପକ୍ଷରୁ ପ୍ରକାଶ। ସୂଚନାଯୋଗ୍ୟ, ଗତ ଆର୍ଥିକବର୍ଷର ସମାନ ସମୟରେ ଏହା ୫.୫% ଥିଲା। ଶିଳ୍ପ ଉତ୍ପାଦନ ସୂଚୀରେ ୭୭.୬୩% ଅବଦାନ ରଖୁଥିବା ମାନୁଫାକ୍ଚରିଂ କ୍ଷେତ୍ରର ଅଭିବୃଦ୍ଧି ଚଳିତ ବର୍ଷ ଅକ୍ଟୋବରରେ ୨.୫%କୁ ଖସିଆସିଛି। ଏହା ଗତବର୍ଷ ଅକ୍ଟୋବରରେ ୪.୮% ଥିଲା। ଏପ୍ରିଲ-ଅକ୍ଟୋବରରେ ମାନୁଫାକ୍ଚରିଂ କ୍ଷେତ୍ରର ଅଭିବୃଦ୍ଧି ୨.୧% ରହିଛି। ଏହା ଗତବର୍ଷ ଏପ୍ରିଲ-ଅକ୍ଟୋବରରେ ୫.୯% ଥିଲା।
